SET สัปดาห์นี้ “แกว่งขึ้น” ชู 4 ปัจจัยเด่นหนุน Fund Flows ไหลเข้า
โบรกฯคาดคาดตลาดสัปดาห์นี้ “แกว่งขึ้น” หลังพ้น มหกรรม SET In the City 2018
19 พ.ย. 2561

Weekly outlook :Up ต้าน 1,670/1,695 จุด รับ 1,620/1,610 จุด
บล.โนมูระ พัฒนสิน ระบุในบทวิเคราะห์ว่า ภาพรวมสัปดาห์นี้ (19-23 พ.ย.) คาดตลาด “แกว่งขึ้น” หลังพ้น มหกรรม SET In the City 2018 ในวันอาทิตย์มักจะมีเงินเข้ามาในตลาดในสัดส่วนสูง โดยเฉพาะกองทุน LTF ที่คิดเฉพาะเดือน พ.ย.-ธ.ค. ของ 4 ปีหลังสุด จะมีเงินเข้าเฉลี่ยกว่า 3.8 หมื่นล้านบาท ประกอบกับสัญญาณการลงุทนทุนใน EM Asia มีภาพเป็นบวกมากขึ้น หลังเริ่มเห็นสัญญาณปรับ น้ำหนักการลงทุนตลาด EM-ASIA ขึ้นต่อเนื่อง โดยเฉพาะความเสี่ยงของ Headwind Asia ลดลง ตามลำดับ
1) โอกาสที่ Dollar Index จะแข็งค่ากว่านี้จำกัดลง 2) แนวโน้ม US Bond Yield อาจพ้นจุด Peak ไปแล้วในระยะกลาง 3) ภาพ Valuation MSCI EM ASIA ต่ำกว่าค่าเฉลี่ยระยะยาว 1เท่าเศษ ทำให้น่าสนใจในเชิงพื้นฐาน 4) การฟื้นตัวตัวของเศรษฐกิจเอเชียในปี 2019 แม้ชะลอบ้างแต่ชะลอน้อยกว่า DM ดังนั้นจึงเริ่มเห็นการฟื้นฟื้นตัวของตลาดเอเชีย ประกอบกับ SET ถูก MSCI เพื่มน้ำหนักครั้งแรกในรอบ 3 ปี 0.015% สู่ 2.2% ซึ่งจะมีเม็ดเงิน Rebalance ในไทยกว่า150 ล้านเหรียญฯ ในวันที่ 30 พ.ย. เป็นปัจจัยบวก 
ขณะที่ผลประกอบการไตรมาส 3/61 ออกมาInline ตลาดกล่าวคือ ผลประกอบการรวม 2.57แสนล้านบาทเพิ่มขึ้น 21%y-y และ 2%q-q มีจำนวนหุ้นรายงานงบดีกว่าคาด 47% และแย่กว่าคาดเพียง 34% สะท้อนการเติบโตเชิงพื้นฐานแกร่ง ดังนั้น SET น่าจะเริ่มฟื้นตัวในเชิงพื้นฐานในสัปดาห์นี้
ส่วนประเด็นที่ต้องติดตาม 1) การเจรจาการค้าสหรัฐฯ-จีน ที่มีความคืบหน้าของคณะทำงานก่อน ผู้นำลงนามร่วมกัน 30 พ.ย. 2018 2) BREXIT กำหนดหารือกับสหภาพยุโรป 25 พ.ย. หลังผ่านร่างไปแล้ว จับตาคลื่นใต้น้ำอาจมีการขอเปิดอภิปรายไม่ไว้วางใจ เทเรซ่า เมย์ หากจำนวนสมาชิกเกิน 48 คน(ปัจจุบันยังไม่ถึง) ขอยื่นมติฯ และ 3) ความคืบคืบหน้าการเมืองไทย หลัง พระราชกฤษฎีกาให้มีการเลือก สว. มีผลบังคับใช้แล้ว คาดว่า กกต จะแบ่งเขตเลือกตั้ง และรอหลัง กฎหมายการเลือกตั้ง สส มีผลบังคับใช้ 11 ธ.ค. น่าจะมีความชัดเจนเกิดขึ้น
 
คลิกเพื่อดูรายละเอียด…